Masszázs
A masszázs (a görög μάσσω = "gyúrni", arab: مس = "érinteni" és a francia masser szóból) a fizioterápia, a balneoterápia, a manuálterápiás eljárások, köztük például az alternatív mozgás- és masszázsterápiák egyik szakterülete. 

A tevékenységen klinikailag kipróbált fogásokkal végzett olyan kezeléseket értenek, amelyek általában a test felületére – előre meghatározott sorrendben – célszerűen adagolt mechanikai erőbehatásokkal, valamint olajos vagy krémes kenésekkel, részben vagy egészben megmozgatják az izmokat, ízületeket, kötőszöveteket, továbbá a vér- és nyirokerek rendszerét. 

A test felületén alkalmazott masszírozásnál a kézzel, könyökkel, térddel, talppal vagy különböző segédeszközökkel kifejtett mechanikai hatások az érintett helyeken közvetlenül, az idegpályák és a reflexzónák révén pedig áttételes hatást gyakorolnak az élő sejtek szövetek működésére. Például helyileg befolyásolják a nedvkeringést és az izomtónust, a behatás helyétől távolabb pedig az idegpályák útján az egyes szerveket is. Ha a kezelés kifejezetten az utóbbi célt szolgálja, akkor azt már az elérendő céloktól és az alkalmazott módszerektől függően a neurológia vagy a természetgyógyászat tárgykörébe tartozó reflexológiai tevékenységnek nevezik. Az elérendő célok és módszerek szempontjából számos masszázstechnikát különböztetnek meg.

Masszázsfajták 
Ismertebb masszázsfajták:
 Gyógymasszázs
 Svédmasszázs
 Shiatsu masszázs
 Ajurvédikus masszázs
 Thai masszázs
 Zsírégető masszázs
 Nyirokmasszázs
 Talpmasszázs

Jegyzetek

Források 

 Dr. Opál Sándor: Természetes gyógymódok lexikona, Opál Bt., 2007

Természetgyógyászat
Orvostudomány
A masszázs ( a görög μάσσω = " gyúrni " , arab : مس = " érinteni " és a francia masser szóból ) a fizioterápia , a balneoterápia , a manuálterápiás eljárások , köztük például az alternatív mozgás- és masszázsterápiák egyik szakterülete . A tevékenységen klinikailag kipróbált fogásokkal végzett olyan kezeléseket értenek , amelyek általában a test felületére – előre meghatározott sorrendben – célszerűen adagolt mechanikai erőbehatásokkal , valamint olajos vagy krémes kenésekkel , részben vagy egészben megmozgatják az izmokat , ízületeket , kötőszöveteket , továbbá a vér- és nyirokerek rendszerét . A test felületén alkalmazott masszírozásnál a kézzel , könyökkel , térddel , talppal vagy különböző segédeszközökkel kifejtett mechanikai hatások az érintett helyeken közvetlenül , az idegpályák és a reflexzónák révén pedig áttételes hatást gyakorolnak az élő sejtek szövetek működésére . Például helyileg befolyásolják a nedvkeringést és az izomtónust , a behatás helyétől távolabb pedig az idegpályák útján az egyes szerveket is . Ha a kezelés kifejezetten az utóbbi célt szolgálja , akkor azt már az elérendő céloktól és az alkalmazott módszerektől függően a neurológia vagy a természetgyógyászat tárgykörébe tartozó reflexológiai tevékenységnek nevezik . Az elérendő célok és módszerek szempontjából számos masszázstechnikát különböztetnek meg . Masszázsfajták Ismertebb masszázsfajták : Gyógymasszázs Svédmasszázs Shiatsu masszázs Ajurvédikus masszázs Thai masszázs Zsírégető masszázs Nyirokmasszázs Talpmasszázs Jegyzetek Források Dr . Opál Sándor : Természetes gyógymódok lexikona , Opál Bt . , Természetgyógyászat Orvostudomány